**د ډیپتیریا واکسین کولو معلوماتی پاڼې د هغه چا لپاره چې په دې ویروس**

**اخته شوي کس سره په تماس کې شوی وي**

**ما ته ولې ددې واکسین کولو وړاندیز کیږي؟**

تاسو ته ددې واکسین وړاندیز کیږي ځکه چې تاسو د هغه چا سره نږدې پاتې شوي یاست چې د ډیپتیریا په نوم ناروغي لري. د ډیپتیریا واکسین کول د ډیپتیریا انفیکشن څخه د ساتنې غوره لاره ده.

**ډیپتیریا څه شی دی؟**

ډیپتیریا یوه جدي ناروغي ده چې معمولا د ستوني درد سره پیل کیږي او په چټکۍ سره د تنفسي ستونزو لامل کیدی شي. دا کولی شي زړه او عصبي سیسټم ته زیان ورسوي او په شدید قضیو کې دا د مرګ سبب کیدای شي. همدغه باکتریا هم کولی شي په پوستکي، په ځانګړې توګه پرلنګیو زخمونه رامنځته کړي.

**ډیپتیریا څنګه خپریږي؟**

ډیپتیریا د تنفسي څاڅکو سره د تماس له لارې د ډیپتیریا لرونکي شخص یا هغه څوک چې باکتریا لیږدوي د ټوخي او پرنجي له لارې خپریږي. ځینې ​​وختونه، خپریدل ممکن د هغو شیانو دلمس کولو څخه هم پیښ شي چې د اخته کسانو د پوستکي له زخمونو یا ټپونو سره لږیدلي وي.

**د ډیپتیریا مخه څنګه نیول کیږي؟**

د ډیپتیریا واکسین په ټوله نړۍ کې د ماشومانو د واکسین کولو پروګرام د یوې برخې په توګه ورکول کیږي. واکسین ډیر اغیزمن او خوندي دی او له همدې امله دا ناروغي اوس په آیرلینډ کې نادره ده. په هغو هیوادونو کې چې د واکسین کولو خدمتونه ګډوډ شوي، د ډیپتیریا انفیکشن ډیر عام دی.

**ایا واکسین به ماته د ډیپتیریا د خپریدو مخنیوی وکړي؟**

تاسو ته اوس د ډیپتیریا واکسین وړاندیز کیږي ځکه چې تاسوپه ډیپتیر ناروغی کاکړ کس سره نیږدې پاتې کیږئ. دا واکسین د پولیو او تیتانوس انتاناتو په وړاندې هم مهم محافظت وړاندې کوي.

که تاسو دمخه په ماشومتوب کې د ډیپتیریا په وړاندې په بشپړډول واکسین شوي یاست، اوس تاسو ته د واکسین یو دوز سپارښتنه کیږي ترڅو ستاسو خوندیتوب نورهم غښتلی کړي او دا ډیر خوندي دی.

که تاسو په ماشومتوب کې په توګه په بشپړ ډول واکسین شوي نه یاست (یا تاسو ډاډه نه یئ چې په بشپړ ډول واکسین شوي یاست)، تاسو ته سپارښتنه کیږي چې اوس د واکسین یو دوز ترلاسه کړئ. دا واکسین به د ډیپتیریا په وړاندې ستاسو د خوندیتوب پیل کولو کې مرسته وکړي، مګر دا هم مهمه ده چې تاسو وروسته د واکسین نور دوزونه هم ترلاسه کړئ ترڅو د واکسین دوره بشپړه کړئ او ډاډ ترلاسه کړئ چې تاسو په بشپړ ډول خوندي یاست.

**ایا داسې څوک شته چې واکسین نشي وهلی؟**

ډیر لږ دلیلونه شتون لري چې تاسو نشئ کولی واکسین ترلاسه کړئ. تاسو باید هغه وخت دا واکسین ونه وهئ که چیرې تاسو د پخوانی واکسین یا د واکسین کومې برخې سره خورا شدید حساسیت (انفیلیکسس) درلودی. که چیرې دا ستاسو سره پیښ شوي وي نو مهرباني وکړئ هغه د واکسین تنظیمونکی طبي ټیم ته ووایاست کوم.

**ایا واکسین کول کوم جانبی عوارض لري؟**

لکه د ټولو درملو په څیر، واکسین هم کیدای شي د جانبی عوارض لامل شي. ډیری عوارض یې معتدل تر متوسط حده، لنډ مهاله دي، او هرڅوک یې نلري.

تاسو ممکن دمټ په پچکاری لګېدلی برخه کې یوڅه سوروالی، پړسوب یا لږدرد ولرئ، اویا ممکن لږ تبه یا د سردرد ولرئ. دا علائم به معمولا په څو ورځوکې ورک شي.

جدي جانبي عوارض لکه شدید حساسیت خورا نادر دي. ستاسو واکسیناتور روزل شوی ترڅو د خورا نادرو حساسیتونو درملنه وکړي.

که تاسو د واکسین ترلاسه کولو وروسته ډیر ناروغ یاست، دا به ممکن د کوم بل دلیل په وجه ناروغ یاست. که تاسو اندیښنه لرئ، مهرباني وکړئ د طبي مشوره وغواړئ.